BDMS ลุ้นครม.เว้นวีซ่าสหรัฐฯ-ญี่ปุ่นหนุนคนไข้ต่างชาติเพิ่มแนะซื้อเป้า 27.10 บาท
BDMS ลุ้นครม.เว้นวีซ่าสหรัฐฯ-ญี่ปุ่นหนุนคนไข้ต่างชาติเพิ่มแนะซื้อเป้า 27.10 บาท
BDMS ลุ้นครม.เว้นวีซ่าสหรัฐฯ-ญี่ปุ่นหนุนคนไข้ต่างชาติเพิ่มแนะซื้อเป้า 27.10 บาท
30 ก.ย. 2562

บล.กสิกรไทย ระบุในบทวิเคราะห์วันนี้(30ก.ย.62) ว่า บริษัท กรุงเทพดุสิตเวชการ จำกัด(มหาชน) หรือ BDMS (ซื้อ/พื้นฐาน 27.10 บ.) เป็นหุ้นตัวนำกลุ่มโรงพยาบาลที่คาดว่าจะได้ประโยชน์จากการระบาดของโรคไข้หวัดจากฝนที่ตกต่อเนื่อง การออกวีซ่าเพื่อการรักษาพยาบาล และขยายเวลาเพิ่มขึ้นหนุนจำนวนคนไข้ต่างชาติ (คนไข้สหรัฐฯและญี่ปุ่นคิดเป็น 5% ของรายได้รวมของ BDMS) อีกทั้งการระบาดของฝุ่น PM 2.5 จะทำให้จำนวนผู้ป่วยนอกเพิ่มขึ้น
อนึ่งเมื่อวันที่26 ก.ย.62) นายอนุทิน ชาญวีรกูล รองนายกรัฐมนตรีและ รมว.สาธารณสุข กล่าวภายหลังเป็นประธานการประชุมคณะกรรมการอำนวยการเพื่อพัฒนาประเทศไทยให้เป็นศูนย์กลางสุขภาพนานาชาติ (Medical Hub) ว่า ที่ประชุมมีมติเห็นชอบในหลักการให้เพิ่มเติมประเทศสหรัฐอเมริกา และญี่ปุ่น สามารถเดินทางเข้าประเทศไทยเพื่อรับการรักษาพยาบาลได้โดยไม่ต้องมีวีซ่าระยะเวลา 90 วัน
 